Γνωμοδότηση της Επιτροπής των Περιφερειών για την "Πρόταση απόφασης του Συμβουλίου σχετικά με την έγκριση πολυετούς προγράμματος (2003-2005) για την παρακολούθηση του σχεδίου δράσης eEurope, τη διάδοση ορθής πρακτικής και τη βελτίωση της ασφάλειας δικτύων και πληροφοριών (MODINIS)"

(2003/C 128/04)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την πρόταση απόφασης του Συμβουλίου σχετικά με την έγκριση πολυετούς προγράμματος (2003-2005) για την παρακολούθηση του σχεδίου δράσης eEurope, τη διάδοση ορθής πρακτικής και τη βελτίωση της ασφάλειας δικτύων και πληροφοριών (MODINIS) (COM(2002) 425 τελικό - 2002/0187 (CNS)),

έχοντας υπόψη την απόφαση της Επιτροπής από 26 Ιουλίου 2002 να ζητήσει τη γνώμη της βάσει του άρθρου 265 της ΣΕΚ,

έχοντας υπόψη την απόφαση του Προεδρείου της από 14 Μαΐου 2002 για την ανάθεση στην Επιτροπή "Πολιτισμός και Παιδεία" του έργου της κατάρτισης γνωμοδότησης για το θέμα,

έχοντας υπόψη τη γνωμοδότησή της με θέμα "Κοινωνία των πληροφοριών και περιφερειακή ανάπτυξη - παρεμβάσεις του ΕΓΤΠΕ 2002-2006: κριτήρια για την αξιολόγηση του προγράμματος". Εισηγητής: ο κ. Togel (CdR 124/2000 fin)(1),

έχοντας υπόψη τη γνωμοδότησή της για την ανακοίνωση της Επιτροπής σχετικά με την ασφάλεια των δικτύων πληροφοριών - Πρόταση για μια ευρωπαϊκή πολιτική στάση. Εισηγήτρια: η κα Barrero-Florez (CdR 257/2001 fin)(2),

έχοντας υπόψη τη γνωμοδότησή της για τα "Επακόλουθα μέτρα παρακολούθησης του προγράμματος δράσης για την προώθηση της ασφαλέστερης χρήσης του Διαδικτύου και την πρόταση απόφασης του Ευρωπαϊκού Κοινοβουλίου και του Συμβουλίου περί τροποποιήσεως της απόφασης αριθ. 276/1999/ΕΚ με την οποία είχε εγκριθεί το πολυετές κοινοτικό πρόγραμμα δράσης για την προώθηση της ασφαλέστερης χρήσης του Διαδικτύου μέσω της καταπολέμησης του παράνομου και βλαβερού περιεχομένου στα παγκόσμια δίκτυα". Εισηγητής: ο κ. Luigi Sergio Ricca (CdR 140/2002 fin)(3),

έχοντας υπόψη το σχέδιο γνωμοδότησης, που υιοθετήθηκε στις 28 Νοεμβρίου 2002 από την επιτροπή "Πολιτισμός και Παιδεία" (CdR 252/2002 rev. 2) (εισηγητής: ο κ. Dieter Schiffmann, Μέλος του Κοινοβουλίου του κρατιδίου της Ρηνανίας-Παλατινάτου (Γ/ΕΣΚ))

υιοθέτησε ομόφωνα, κατά την 48η σύνοδο ολομέλειάς της, της 12ης και 13ης Φεβρουαρίου 2003 (συνεδρίαση της 12ης Φεβρουαρίου), την ακόλουθη γνωμοδότηση.

1. Απόψεις της Επιτροπής των Περιφερειών

Η Επιτροπή των Περιφερειών,

1.1. επιβεβαιώνει την πεποίθησή της για την αναγκαιότητα της εκτέλεσης του σχεδίου δράσης eEurope 2005, υπογραμμίζει την εξαιρετική σημασία της προτεραιότητας για ηλεκτρονικές δημόσιες υπηρεσίες, ηλεκτρονική μάθηση, υγειονομική φροντίδα άμεσης επικοινωνίας και ηλεκτρονικές εμπορικές δραστηριότητες, καθώς και για την ασφάλεια της υποδομής των πληροφοριών και για την περαιτέρω ανάπτυξη του ευρυζωνικού εφοδιασμού και συνιστά ιδιαίτερα την εκτέλεση ενός προγράμματος για την υποστήριξη της μεταφοράς και του ελέγχου της επίτευξης των στόχων του σχεδίου δράσης,

1.2. επιβεβαιώνει την εκφρασθείσα στη γνωμοδότηση για την κοινωνία των πληροφοριών και την περιφερειακή ανάπτυξη(4) πεποίθησή της ότι είναι, κατά κύριο λόγο, οι τοπικές και περιφερειακές αρχές σε όλη την Ευρώπη που σχεδιάζουν επί τόπου, παρακολουθούν, διασφαλίζουν και χρηματοδοτούν τη συγκεκριμένη εργασία μεταφοράς της νομοθεσίας για την κοινωνία των πληροφοριών, για παράδειγμα μέσω της ανάπτυξης σχετικών περιφερειακών πρωτοβουλιών,

1.3. ως εκ τούτου και ενόψει της σημασίας αυτών των καθηκόντων, τάσσεται υπέρ της μεγαλύτερης ενσωμάτωσης του περιφερειακού και τοπικού επιπέδου στη διαδικασία παρακολούθησης και ελέγχου του eEurope, καθώς αυτό προβλέπει και το πρόγραμμα,

1.4. συμμερίζεται την εκτίμηση ότι η πρόοδος της μεταφοράς του eEurope, κυρίως ενόψει της προώθησης των υπηρεσιών, των εφαρμογών και των περιεχομένων, τόσο στον τομέα της περαιτέρω ανάπτυξης της ευρυζωνικής υποδομής όσο και της λήψης υπόψη των θεμάτων ασφάλειας, πρέπει να είναι συγκρίσιμη και για να γίνει αυτή η σύγκριση πρέπει να εξευρεθεί σχετική διαδικασία,

1.5. γι' αυτό, υπογραμμίζει την ανάγκη πρόβλεψης ενός μηχανισμού παρακολούθησης και ανταλλαγής ορθών πρακτικών, ο οποίος να επιτρέπει στα κράτη μέλη να συγκρίνουν τις επιδόσεις τους, και υποστηρίζει ότι, για το λόγο αυτό, πρέπει να προβλεφθεί στον εν λόγω μηχανισμό έντονη τοπική και περιφερειακή συμμετοχή, επειδή η επιτυχής μεταφορά στο τοπικό και περιφερειακό επίπεδο αποτελεί σημαντική προϋπόθεση για την επιτυχία του eEurope,

1.6. επισημαίνει ιδιαίτερα τη σημασία της συγκριτικής αξιολόγησης των επιδόσεων (διαδικασία benchmarking) για την εποπτεία και την προώθηση της προόδου της μεταφοράς και της σύγκρισης των εθνικών διαδικασιών,

1.7. είναι της άποψης ότι πρέπει να προβλεφθεί και μία διαδικασία συγκριτικής αξιολόγησης των στόχων του eEurope, με την εφαρμογή ενιαίας μεθόδου για όλα τα κράτη μέλη, η οποία να βασίζεται σε ενημερωμένα δεδομένα και να χρησιμοποιεί τα υφιστάμενα δεδομένα των κρατών μελών, και συνηγορεί υπέρ της συγκριτικής χρήσης επιδόσεων και από τις ΗΠΑ, προκειμένου να υπάρξει βελτιωμένη αξιολόγηση,

1.8. είναι της άποψης ότι, πέραν των πρωτοβουλιών κάθε κράτους, πρέπει να συμπεριληφθούν στη συγκριτική αξιολόγηση των επιδόσεων και οι πρωτοβουλίες που αναλαμβάνονται σε περιφερειακό και τοπικό επίπεδο, στο πλαίσιο του eEurope,

1.9. υπογραμμίζει την ανάγκη υποστήριξης των μέτρων των κρατών μελών στο πλαίσιο της ολοκλήρωσης του προγράμματος eEurope, μέσω της σύγκρισης των επιδόσεων και της διάδοσης ορθών πρακτικών και υποστηρίζει την ένταξη στα εν λόγω μέτρα του τοπικού και περιφερειακού επιπέδου,

1.10. θεωρεί ότι απουσιάζει από το πρόγραμμα η έννοια του περιορισμού των περιφερειακών διαφορών κατά την υλοποίηση της κοινωνίας των πληροφοριών και έχει την πεποίθηση ότι κυρίως η διάδοση ορθών πρακτικών μεταξύ των περιφερειών μπορεί να είναι ευεργετική για τις περιφέρειες που παρουσιάζουν καθυστέρηση ή βιομηχανική παρακμή,

1.11. υπογραμμίζει ότι η συλλογή και ανάλυση δεδομένων με την απαραίτητη συνεκτίμηση του περιφερειακού επιπέδου πρέπει να συμπεριλαμβάνει και περιφερειακούς δείκτες,

1.12. θεωρεί σκόπιμη τη συμμετοχή των κρατών μελών στη χρηματοδότηση κοινοτικών σχεδίων για την ανάπτυξη τοπικών ευρυζωνικών υποδομών και, γι' αυτό, ζητεί την υποστήριξη εκ μέρους της Επιτροπής, από την άποψη αυτή, των τοπικών και περιφερειακών ανταλλαγών εμπειριών για τη διάδοση ορθών πρακτικών,

1.13. επισημαίνει με έμφαση τη θετική αξιολόγηση της ανάγκης για εκτεταμένο εφοδιασμό με ευρυζωνικές συνδέσεις και συμμερίζεται την εκτίμηση ότι η ευρεία διαθεσιμότητα ευρυζωνικών τερματικών θα έχει θετικές συνέπειες για τις οικονομικές δραστηριότητες και ότι το eEurope πρέπει να προωθήσει ιδιαίτερα το στόχο του εφοδιασμού με ευρυζωνικούς τερματικούς των δημόσιων υπηρεσιών, των σχολείων και των υπηρεσιών δημόσιας υγείας,

1.14. υπογραμμίζει την ιδιαίτερη σημασία της ασφάλειας δικτύων και πληροφοριών για την οικονομική και κοινωνική ανάπτυξη, καθώς και τη σημασία της διαφύλαξης της ασφάλειας δικτύων και πληροφοριών και επισύρει την ιδιαίτερη προσοχή, εν προκειμένω, στα συμπεράσματα που περιλαμβάνονται στη γνωμοδότησή της για την Ανακοίνωση - Ασφάλεια δικτύων και πληροφοριών. Πρόταση Ευρωπαϊκής Πολιτικής(5) και τη γνωμοδότησή της σχετικά με την Ανακοίνωση για τα επακόλουθα μέτρα παρακολούθησης του προγράμματος δράσης για την προώθηση της ασφαλέστερης χρήσης του Διαδικτύου (Ίντερνετ) και την Πρόταση απόφασης του Ευρωπαϊκού Κοινοβουλίου και του Συμβουλίου περί τροποποιήσεως της απόφασης αριθ. 276/1999/ΕΚ με την οποία είχε εγκριθεί το πολυετές κοινοτικό πρόγραμμα δράσης για την προώθηση της ασφαλέστερης χρήσης του Διαδικτύου (Ίντερνετ) μέσω της καταπολέμησης του παράνομου και βλαβερού περιεχομένου στα παγκόσμια δίκτυα(6),

1.15. επισημαίνει ιδιαίτερα την ανάγκη υποστήριξης των εθνικών μέτρων για βελτιωμένη ασφάλεια δικτύων και πληροφοριών,

1.16. παράλληλα, υπογραμμίζει την ευθύνη των τοπικών και περιφερειακών αρχών για την ανάπτυξη πολιτικών μέτρων στον τομέα της ασφάλειας δικτύων και πληροφοριών,

1.17. υποστηρίζει, βάσει αυτών, ότι πρέπει να αποτελεί, επίσης, στόχο του προγράμματος η βελτίωση των περιφερειακών και τοπικών μέτρων για τη ενίσχυση της ασφάλειας δικτύων και πληροφοριών και η προώθηση της περαιτέρω ανάπτυξης των ευρυζωνικών δικτύων,

1.18. επισημαίνει ότι για την ενίσχυση της ασφάλειας δικτύων και πληροφοριών πρέπει να υποστηριχθούν τα μέτρα ευαισθητοποίησης και σε περιφερειακό και τοπικό επίπεδο,

1.19. υπογραμμίζει την ανάγκη ανάλυσης των οικονομικών και κοινωνικών συνεπειών της κοινωνίας των πληροφοριών και ζητεί, εν προκειμένω, τη διερεύνηση των οικονομικών και κοινωνικών συνεπειών της κοινωνίας των πληροφοριών και από την άποψη των περιφερειακών και τοπικών εξελίξεων,

1.20. κατά συνέπεια, υποστηρίζει ότι στην προβλεπόμενη επιτροπή που θα επικουρεί τη Επιτροπή στην εκτέλεση του προγράμματος και το συντονισμό του με άλλα κοινοτικά προγράμματα πρέπει να συμμετέχει ως μέλος και εκπρόσωπος του τοπικού και περιφερειακού επιπέδου,

1.21. διερωτάται κατά πόσο επαρκούν τα προβλεπόμενα για την εκτέλεση του προγράμματος δημοσιονομικά μέσα και είναι της άποψης ότι αυτά πρέπει να ελεγχθούν με βάση τις υπάρχουσες εμπειρίες και, επιπλέον, ότι θα πρέπει να ληφθεί υπόψη το θέμα της συμπερίληψης των υποψήφιων χωρών,

1.22. γι' αυτό, συνηγορεί συνολικά υπέρ της επέκτασης των εν λόγω μέτρων στις υποψήφιες χώρες, επειδή τούτο θα έχει σε όλους τους τομείς μεγάλη σημασία για την προετοιμασία των υποψήφιων χωρών να φθάσουν το επίπεδο της ΕΕ,

1.23. υποστηρίζει ότι η προβλεπόμενη για το τέλος του προγράμματος έκθεση αξιολόγησης των αποτελεσμάτων του προγράμματος θα πρέπει να υποβληθεί και στην Επιτροπή των Περιφερειών.

2. Συστάσεις της Επιτροπής των Περιφερειών

Σύσταση 1

Αιτιολογική σκέψη 8

>Αρχικό κείμενο>

Υφίσταται ανάγκη καθιέρωσης µηχανισμού παρακολούθησης και ανταλλαγής εµπειριών, που θα παρέχει στα κράτη µέλη τη δυνατότητα να συγκρίνουν και να αναλύουν τις επιδόσεις της, καθώς και να παρακολουθούν την πρόοδο τους σε σχέση µε το σχέδιο δράσης eEurope. Ο µηχανισµός αυτός θα παρέχει στα κράτη µέλη τη δυνατότητα να εκµεταλλεύονται καλύτερα το οικονοµικό και βιοµηχανικό δυναµικό της τεχνολογικής ανάπτυξης, ιδίως στο πεδίο της κοινωνίας της πληροφορίας.

>Τροποποιημένο κείμενο>

Αιτιολογία

Ένας παρόμοιος μηχανισμός συνεκτιμά την περιφερειακή και τοπική πτυχή. Η επιτυχία του σχεδίου δράσης εξαρτάται από την σύντονη εφαρμογή των μέτρων σε περιφερειακή και τοπική κλίμακα.

Σύσταση 2

Αιτιολογική σκέψη 9

>Αρχικό κείμενο>

Η συγκριτική αξιολόγηση επιτρέπει στα κράτη µέλη να διαπιστώνουν κατά πόσο οι εθνικές πρωτοβουλίες που έχουν αναλάβει στο πλαίσιο του σχεδίου δράσης eEurope παράγουν αποτελέσµατα συγκρίσιµα µε αυτά των άλλων κρατών µελών, καθώς καιεάν αξιοποιούν πλήρως το δυναµικό των τεχνολογιών.

>Τροποποιημένο κείμενο>

Αιτιολογία

Τούτο λαμβάνει υπόψη τη σημασία που έχουν οι περιφέρειες και οι τοπικές αρχές για την εφαρμογή του προγράμματος.

Σύσταση 3

Αιτιολογική σκέψη 10, πρώτη πρόταση

>Αρχικό κείμενο>

>Τροποποιημένο κείμενο>

Αιτιολογία

Ακριβώς τα μέτρα της τοπικής και περιφερειακής κλίμακας επιβάλλεται να υποστηριχθούν με τον τρόπο αυτό.

Σύσταση 4

Αιτιολογική σκέψη 12, δεύτερη πρόταση

>Αρχικό κείμενο>

>Τροποποιημένο κείμενο>

Αιτιολογία

Οι αρχές των περιφερειών επιβάλλεται να ληφθούν υπόψη αναλόγως.

Σύσταση 5

Αιτιολογική σκέψη 13, δεύτερη πρόταση

>Αρχικό κείμενο>

>Τροποποιημένο κείμενο>

Αιτιολογία

Η αναγκαία υποστήριξη των μέτρων ευαισθητοποίησης επιβάλλεται να αφορά και τις περιφερειακές και τοπικές αρχές.

Σύσταση 6

Άρθρο 1 (γ)

>Αρχικό κείμενο>

>Τροποποιημένο κείμενο>

Αιτιολογία

Οι αντίκτυποι από την κοινωνία των πληροφοριών καθίστανται σαφείς κατά τη σύγκριση των περιφερειών και των τοπικών εξελίξεων.

Σύσταση 7

Άρθρο 1 δ)

>Αρχικό κείμενο>

>Τροποποιημένο κείμενο>

Αιτιολογία

Τα μέτρα στην περιφερειακή και τοπική κλίμακα αποκτούν ιδιαίτερη σημασία.

Σύσταση 8

Άρθρο 1, 4η Πρόταση

>Αρχικό κείμενο>

>Τροποποιημένο κείμενο>

Αιτιολογία

Ο συνολικός τομέας της κοινωνίας των πληροφοριών αποκτά υψηλή σημασία για την προετοιμασία της φάσης προσχώρησης στην ΕΕ. Συνεπώς οι υπό προσχώρηση χώρες επιβάλλεται να συμπεριληφθούν εγκαίρως.

Σύσταση 9

Άρθρο 2 α)

>Αρχικό κείμενο>

>Τροποποιημένο κείμενο>

Αιτιολογία

Η σημασία της κοινωνίας πληροφοριών για τις υπό προσχώρηση χώρες απαιτεί όπως τα κράτη συμπεριληφθούν εγκαίρως στη σχετική διεργασία.

Σύσταση 10

Άρθρο 6, 1

>Αρχικό κείμενο>

>Τροποποιημένο κείμενο>

Αιτιολογία

Λαμβάνεται υπόψη η σημασία των τοπικών και περιφερειακών δράσεων για την επιτυχή εφαρμογή του προγράμματος.

Σύσταση 11

Άρθρο 7, 4

>Αρχικό κείμενο>

>Τροποποιημένο κείμενο>

Αιτιολογία

Ενόψει της σημασίας της περιφερειακής και τοπικής κλίμακας η ΟΚΕ είναι απαραίτητο να συμμετάσχει στη φάση αυτή για την επιτυχή εφαρμογή του προγράμματος.

Βρυξέλλες, 12 Φεβρουαρίου 2003.

Ο Πρόεδρος

της Επιτροπής των Περιφερειών

Albert Bore

(1) ΕΕ C 22 της 24.1.2001, σ. 32.

(2) ΕΕ C 107 της 3.5.2002, σ. 89.

(3) ΕΕ C 73 της 26.3.2003, σ. 34.

(4) CdR 124/2000 fin.

(5) CdR 257/2001 fin.

(6) CdR 140/2002 fin.